“หม่อมอุ๋ย” มอง GDP จะโต 5% ได้ภายใน 2-3 ปี เผย ม.44 ส่งผลดีต่อการท่องเที่ยว
รองนายกฯ มอง GDP จะกลับมาเติบโต 5% ได้ภายใน 2-3 ปี เผยมาตราการ 44 จะส่งผลดีต่อการท่องเที่ยว
3 เม.ย. 2558

ม.ร.ว.ปรีดิยาธร เทวกุล รองนายกรัฐมนตรี ด้านเศรษฐกิจ เปิดเผยว่า อัตราการขยายตัวทางเศรษฐกิจ (GDP) ของไทยจะสามารถกลับมาเติบโตอยู่ในระดับ 5% ได้ภายในระยะ 2-3 ปีข้างหน้า หลังจากรัฐบาลได้ดำเนินนโยบายและมาตรการด้านต่างๆ เพื่อทำให้เศรษฐกิจฟื้นตัวขึ้นมาเติบโตตามศักยภาพ
ส่วนการยกเลิกประกาศใช้กฎอัยการศึกทั่วประเทศ และบังคับใช้มาตรา 44 ในรัฐธรรมนูญฉบับชั่วคราวแทนนั้น เชื่อว่าจะส่งผลดีต่อบรรยากาศการท่องเที่ยวของไทยที่ทำให้มีนักท่องเที่ยวต่างชาติเดินทางมาประเทศไทยมากขึ้น ซึ่งรายได้จากการท่องเที่ยวนี้จะมีส่วนช่วยชดเชยรายได้จากการส่งออกของไทยในปีนี้ได้ เนื่องจากการส่งออกปีนี้อาจจะไม่มีการขยายตัว